**„Strawberry Fields Forever"** je názov piesne The Beatles z roku 1967. Je považovaná za jednu z najlepších nahrávok skupiny i za charakteristickú nahrávku tzv. psychedelického rocku. Pieseň je podpísaná duom Lennon-McCartney, no je všeobecne známe, že jej jediným autorom je John Lennon.

Vydanie
-------

Singel s piesňou bol po prvý raz vydaný 13. februára 1967 v USA a 17. februára 1967 vo Veľkej Británii ako súčasť singla s dvoma A-stranami (druhou piesňou singla bola „Penny Lane" napísaná Paulom McCartneym). V Spojených štátoch následne obe piesne vyšli na albume *Magical Mystery Tour*, ktorý vo Veľkej Británii vyšiel len ako dvojitá EP platňa.

„Strawberry Fields" a „Penny Lane" boli nahrané začiatkom roku 1967 počas nahrávania albumu *Sgt. Pepper’s Lonely Hearts Club Band* a pôvodne boli určené na tento album. Išlo o prvé nahrávky The Beatles po ukončení koncertnej kariéry.

Po skončení dlhého turné z roku 1966 si skupina vybrala voľno počas posledných mesiacov roka. Pod tlakom nahrávacích spoločností EMI a Capitol, ktoré od skupiny nemali žiadne nové nahrávky už dlhšiu dobu, producent George Martin urýchlil vydanie singla. Trvalo potom ešte ďalšie štyri mesiace, kým skupina dokončila a vydala album *Sgt. Pepper’s Lonely Hearts Club Band*.

Vznik, hudba a text
-------------------

Lennon začal pracovať na piesni koncom roku 1966 počas svojho pobytu v Almerii vo Španielsku, kde natáčal film Richarda Lestera *Ako som vyhral vojnu*. Lennonova pieseň a McCartneyho „Penny Lane" zdieľajú podobnú nostalgiu k ich detstvu v Liverpoole a obe odkazujú na skutočné miesta, no zároveň majú silne surrealistický a psychedelický podtón. Názov Lennonovej piesne odkazuje na sirotinec Armády spásy, za ktorým sa Lennon hrával s kamarátmi z detstva.

V čase skladania piesne Lennon prechádzal zlomovým obdobím: The Beatles práve prestali naživo vystupovať po jednom z najzložitejších období svojej kariéry, neslávne známej kontroverzii ohľadne Lennonovho vyhlásenia, že *sú populárnejší ako Ježiš*, a neúspešnom turné po Filipínach; Lennonovo manželstvo sa chýlilo k rozpadu a – čo bolo asi najpodstatnejšie – Lennon užíval stále väčšie množstvo drog, najmä silný halucinogén LSD.

Priekopnícka produkcia a zložité aranžmány piesne sú dôkazom úplného majstrovstva kapely v štúdiu a stále avantgardnejšieho prístupu k hudbe. Napriek tomu, že v skladbe nie sú žiadne zrejmé referencie na drogy, štýl a tón skladby, rovnako ako i text (prúd vedomia, resp. myšlienok), naznačujú, že Lennon bol silne ovplyvnený *kyselinou* – LSD. Túto domnienku podporuje i použitie elektronických efektov so zvukmi, zvukových koláží, nepravidelných rytmov a kolísavých harmónií. 

Vydaná pieseň je zložená z dvoch vystúpení. Skupina nahrávala pieseň mnohokrát a výsledná verzia je zložená z dvoch veľmi rozdielnych nahrávok. Prvá verzia bola pokusom o napodobnenie zvuku tzv. *acid rocku* amerických skupín ako Jefferson Airplane a obsahovala len relatívne jednoduché nástroje - klávesy, gitary a bicie. Keď o niekoľko týždňov skupina nahrávala ďalšiu verziu, Lennon sa priklonil k omnoho komplexnejším aranžmánom vytvorených Georgeom Martinom – s dychovkou a sláčikovým kvartetom.

Pri posudzovaní rôznych verzií sa Lennon rozhodol, že sa mu pozdáva prvá minúta nahrávky č. 7 (so zvukom *acid rock*) a ukončenie nahrávky č. 26 (verzia s orchestrom). Vo výslednej nahrávke chcel skombinovať časti týchto verzií a nonšalantne zveril producentovi Martinovi úlohu spojiť ich dohromady. Menší problém spôsobilo, že verzie boli nahrané v mierne odlišnom tempe, ale Martin jednu nahrávku jemne zrýchlil a druhú mierne spomalil, takže vo výslednom strihu je rozdiel sotva badateľný.

Lennonovým cieľom bolo vytvoriť „Strawberry Fields Forever" ako hudobne a technicky najpokročilejšiu skladbu, aká bola dovtedy vydaná. Výsledná nahrávka je výrazne predabovaná, obsahuje spätné prehrávanie pások, slučky, do tónov skladby významne zasiahlo i použitie ekvalizéra a zvukovej kompresie. Spojením dvoch verzií (a ich zrýchlením a spomalením) má Lennonov hlas mierne iný nádych v rozdielnych častiach piesne. Nadôvažok, pri nahrávaní boli okrem bežných rockových hudobných nástrojov ako gitary, basgitary a bicích použité i klavír, slide-gitara, píšťala, dychový orchester, sláčikové kvarteto a indická harfa so zvukom sitaru.

Najvýznamnejším novým nástrojom, ktorý sa po prvý raz prominentne objavil v populárnej hudbe, bol melotrón (angl. mellotron). Melotrón je elektronický klávesový hudobný nástroj fungujúci na princípe prehrávania magnetických pások s vopred nahratým zvukom reálnych nástrojov. K najznámejším patria zvuk sláčikovej sekcie a zvuk imitujúci flautu. Po úspechu melotrónu v piesňach The Beatles bol tento nástroj použitý mnohými ďalšími populárnymi skupinami, napr. The Rolling Stones, Pink Floyd alebo Led Zeppelin (melotrón napodobuje zvuk flauty v ich legendárnej piesni *Stairway To Heaven*).

Reklama a prijatie
------------------

Pieseň sa dostala na druhé miesto v britskom rebríčku. Dôvodom bolo, že bola vydaná spoločne s piesňou „Penny Lane" ako súčasť singlu s dvoma A-stranami. V dôsledku toho sa zarátaval predaj a vysielanie v rádiach osobitne pre každú z nich, miesto toho, aby sa zisky oboch spočítali dohromady. Podľa vplyvného dídžeja BBC, Marka Radcliffa ide „*nepochybne o najlepší singel s dvoma A-stranami všetkých dôb*".

Pre pieseň bol tiež natočený reklamný film (obdoba súčasných videoklipov). Film, v ktorom boli použité rôzne efekty, animácie a prestrihy je považovaný za jeden z najvplyvnejších hudobných klipov z konca 60. rokov 20. storočia.

Po piesni je nazvaná časť newyorského Central Parku, *Strawberry Fields Memorial*, ktorá sa nachádza blízko miesta, kde Lennon dlhé roky žil a kde bol zavraždený.

Pieseň „Strawberry Fields Forever" sa nachádza na 76. mieste zoznamu 500 najlepších skladieb všetkých čias, ktorý v roku 2004 zverejnil časopis *Rolling Stone*.

Referencie
----------

1. ↑  www.rollingstone.com - The RS 500 Greatest Songs of All Time

Iné projekty
------------

Commons
* Spolupracuj na Commons Commons ponúka multimediálne súbory na tému **Strawberry Fields memorial**

Externé odkazy
--------------

* Text piesne

| * z
* d
* u
The Beatles |
| --- |
| **John Lennon · Paul McCartney · George Harrison · Ringo Starr**Pete Best · Stuart Sutcliffe |
| Štúdiové albumy (UK) | 
* *Please Please Me*
* *With the Beatles*
* *A Hard Day’s Night*
* *Beatles for Sale*
* *Help!*
* *Rubber Soul*
* *Revolver*
* *Sgt. Pepper’s Lonely Hearts Club Band*
* *The Beatles (White Album)*
* *Yellow Submarine*
* *Abbey Road*
* *Let It Be*

 |
| Štúdiové albumy (US) | 
* *Introducing... The Beatles*
* *Meet The Beatles!*
* *The Beatles’ Second Album*
* *A Hard Day’s Night*
* *Something New*
* *The Beatles’ Story*
* *Beatles ’65*
* *The Early Beatles*
* *Beatles VI*
* *Help!*
* *Rubber Soul*
* *Yesterday and Today*
* *Revolver*
* *Sgt. Pepper’s Lonely Hearts Club Band*
* *Magical Mystery Tour*
* *The Beatles*
* *Yellow Submarine*
* *Abbey Road*
* *Hey Jude*
* *Let It Be*

 |
| Kompilácie | 
* *A Collection of Beatles Oldies* (1966)
* *The Beatles 1962-1966* (1973)
* *The Beatles 1967-1970* (1973)
* *Rock 'n' Roll Music* (1976)
* *Love Songs* (1977)
* *Rarities* (1978, UK)
* *Hey Jude* (1979, UK)
* *Rarities* (1980, USA)
* *Reel Music* (1982)
* *The Beatles’ Ballads* (1980)
* *20 Greatest Hits* (1982)
* *The Number Ones* (1983)
* *Past Masters, Volume One* (1988)
* *Past Masters, Volume Two* (1988)
* *Yellow Submarine Songtrack* (1999)
* *1* (2000)

 |
| Koncertné albumy | 
* *Live! at the Star-Club in Hamburg, Germany; 1962* (1977)
* *The Beatles at the Hollywood Bowl* (1977)
* *First Live Recordings* (1979)
* *Live at the BBC* (1994)

 |
| EP | 
* *Twist and Shout*
* *The Beatles’ Hits*
* *The Beatles (No. 1)*
* *All My Loving*
* *Long Tall Sally*
* *A Hard Day’s Night (Extracts from the film)*
* *A Hard Day’s Night (Extracts from the album)*
* *Beatles for Sale*
* *Beatles for Sale (No. 2)*
* *The Beatles’ Million Sellers*
* *Yesterday*
* *Nowhere Man*
* *Magical Mystery Tour*
* *The Beatles EP Collection*
* *The Beatles*

 |
| Single | 
* „Love Me Do" (1962) |
* „Please Please Me" (1963) |
* „From Me to You" (1963) |
* „She Loves You" (1963) |
* „I Want to Hold Your Hand" (1963) |
* „Can’t Buy Me Love" (1964) |
* „A Hard Day’s Night" (1964) |
* „I Feel Fine" (1964) |
* „Ticket to Ride" (1965) |
* „Help!" (1965) |
* „Yesterday" (1965)
* „We Can Work It Out"/„Day Tripper" (1965) |
* „Paperback Writer" (1966) |
* „Yellow Submarine"/„Eleanor Rigby" (1966) |
* „Strawberry Fields Forever"/„Penny Lane" (1967) |
* „All You Need Is Love" (1967) |
* „Hello, Goodbye" (1967) |
* „Lady Madonna" (1968) |
* „Hey Jude" (1968) |
* „Get Back" (1969) |
* „The Ballad of John and Yoko" (1969) |
* „Something"/„Come Together" (1969) |
* „Let It Be" (1970) |
* „Free as a Bird" (1995) |
* „Real Love" (1996)

 |
| Súvisiace články | 
* Apple Corps
* Apple Records
* Beatallica
* Beatlemánia
* Bigbít
* Britská invázia
* Psychedelický rock
* George Martin
* Lennon-McCartney
* Klaus Voormann
* Harry Nilsson
* Cynthia Lennonová
* Yoko Ono
* Linda McCartney
* Pattie Boyd
* Jane Asher
* Maureen Starr
* Olivia Harrison
* Billy Preston
* Tony Sheridan
* Chas Newby
* Andy White
* Jimmy Nicol
* Astrid Kirchherr
* Ken Mansfield
* Alexis Mardas

 |